open-index/open-wikipedia-markdown huggingface dataset:
Κορυφή Καρλ Μαρξ

Η **Κορυφή Καρλ Μαρξ** (τατζ. Қуллаи Карл Маркс, ρωσ. Пик Карла Маркса) είναι βουνοκορφή του ορεινού όγκου Σαχντάρα του Παμίρ, στο νοτιοδυτικό Τατζικιστάν. Το υψόμετρό της είναι 6.723 μέτρα πάνω από το επίπεδο της θάλασσας και βρίσκεται πάνω από τη βόρεια όχθη του ποταμού Παντζ και βόρεια από τα σύνορα με το Αφγανιστάν. Είναι η υψηλότερη κορυφή του Σαχντάρα και ανακαλύφθηκε το 1937 από τον Σοβιετικό γεωλόγο και εξερευνητή του νοτιοδυτικού Παμίρ Σεργκέι Κλουνίκοφ, ο οποίος ονόμασε τη μέχρι τότε απάτητη από τον άνθρωπο κορυφή προς τιμή του Γερμανού φιλοσόφου Καρλ Μαρξ, του θεωρητικού θεμελιωτή του κομμουνισμού.. Η πρώτη άνοδος ανθρώπων στην κορυφή καθυστέρησε εξαιτίας του Β΄ Παγκόσμιου Πολέμου και έγινε τελικώς το 1946 από μια ομάδα Σοβιετικών αλπινιστών με επικεφαλής τον Εβγκένι Α. Μπελέτσκι (Евгений Андрианович Белецкий, 1908-1979).

## Παραπομπές


## Εξωτερικοί σύνδεσμοι
* «Karl Marx Peak» στο *Peakware.com*

Καρλ Μαρξ
Κορυφη Καρλ Μαρξ
Ιωάννης Α. Κακαράς

Ο **Ιωάννης Α. Κακαράς** (Αθήνα, 1946) είναι Έλληνας επιστήμων και τεχνολόγος ξύλου και ομότιμος καθηγητής του Πανεπιστημίου Θεσσαλίας, ο οποίος έχει συμβολή στην τεχνολογική εκπαίδευση και ανάπτυξη του κλάδου ξύλου και ξύλινων κατασκευών στην Ελλάδα.

Το 1999 με πρωτοβουλία του ίδρυσε στο ΤΕΙ Λάρισας το πρώτο τμήμα ανώτατης τεχνολογικής εκπαίδευσης στην Ελλάδα με αντικείμενο το ξύλο και το έπιπλο, το Τμήμα Σχεδιασμού και Τεχνολογίας Ξύλου - Επίπλου.

## Βιογραφία
Γεννήθηκε στην Αθήνα το 1946 και έλκει την καταγωγή του από την Γραβιά Φωκίδας. Είναι ο μικρότερος αδελφός του συγγραφέα και ερευνητή πολιτικής ιστορίας, Αντώνη Κακαρά.

Σπούδασε στη Δασολογική Σχολή του ΑΠΘ (1965-1970), συνέχισε με μεταπτυχιακές σπουδές στην τεχνολογία ξύλου στο Πανεπιστήμιο της Βόρειας Ουαλίας στο Μπάνγκορ (1974-1976) και ολοκλήρωσε τις διδακτορικές του σπουδές στο ΑΠΘ (1986-1989) με ερευνητική μελέτη για τον εμποτισμό ξύλου ελληνικών ειδών.

Υπήρξε ο πρώτος Έλληνας τεχνολόγος που με ιδία πρωτοβουλία ίδρυσε το 1976 και οργάνωσε την πρώτη ελληνική βιομηχανική μονάδα εμποτισμού ξυλείας και δομικών ξύλινων κατασκευών (πέργκολες - κιόσκια - παγκάκια) στην Κρατική Βιομηχανία Καλαμπάκας, και την διηύθυνε για μια δεκαετία. 

Το 1999 με δική του ιδέα και πρωτοβουλία - εντός του τότε ΤΕΙ Λάρισας - ίδρυσε το πρώτο τμήμα ανώτατης εκπαίδευσης στην Ελλάδα στο γνωστικό αντικείμενο του ξύλου και επίπλου, το Τμήμα Σχεδιασμού και Τεχνολογίας Ξύλου - Επίπλου στο πρώην Παράρτημα Καρδίτσας, με έδρα την Καρδίτσα.

Έχει δημοσιεύσει περισσότερες από 35 επιστημονικές εργασίες σε ξένα περιοδικά και έχει γράψει τεχνικά και ενημερωτικά άρθρα για το ξύλο ως ανανεώσιμο και περιβαλλοντικά φιλικό υλικό στη δόμηση, όπως και παρεμβάσεις για κρίσιμα δασοπονικά και τεχνολογικά ζητήματα. 

Για το όλο έργο του, τιμήθηκε το 2010 από την Πανελλήνια Ομοσπονδία Κατεργασίας Ξύλου και από το κλαδικό περιοδικό ‘’ΕΠΙΠΛεΟΝ’’, και το 2011 από το ΤΕΙ Λάρισας.

## Προσωπική ζωή
Ζει μόνιμα στην Αθήνα και είναι νυμφευμένος με την ερευνήτρια δρ. Νανά Τσαγκάρη, με την οποία έχει δύο ενήλικα τέκνα.

## Εργογραφία
#### Βιβλία
* "Ξυλογλυπτική" (2005) Ο.Ε.Δ.Β.
* "Τεχνολογία Ξύλου" (2010) Εκδόσεις "ΙΩΝ"
* "Τεχνολογία Ξύλινων Δομικών Κατασκευών" (2013) Εκδόσεις "ΙΩΝ"

#### Επιλεγμένα άρθρα
* "Οι ξύλινες δομικές κατασκευές στην Ελλάδα: παρελθόν - παρόν - μέλλον" πηγή: *uth.gr*
* "Η συγκομιδή ξύλου στην Ελλάδα" πηγή: *ewood.gr*
* "Η αλήθεια για το αλουμίνιο και το ξύλο ως υλικά για κουφώματα" πηγή: *koufoma-bp.gr*
* "Η τεχνολογία των ξύλινων δομικών κατασκευών" πηγή: *dasarxeio.com*

## Εξωτερικοί σύνδεσμοι
* Ακαδημαϊκή ιστοσελίδα
* Blog
* διάλεξη: "Ξύλινες δομικές κατασκευές"

## Παραπομπές


Κατηγορία:Έλληνες επιστήμονες
Κατηγορία:Έλληνες δασολόγοι
Κατηγορία:Έλληνες επιστήμονες ξύλου
Λίμνη Αϊντάρ

Η **Λίμνη Αϊντάρ** ({ουζμπ. *Aydar Ko‘li* ή και *Haydar ko‘li*) είναι τεχνητή λίμνη του Ουζμπεκιστάν, μέρος του τεχνητού συστήματος λιμνών Αϊντάρ-Αρνασάι, που καλύπτει σχεδόν 4 χιλιάδες τετραγωνικά χιλιόμετρα. Το σύστημα αυτό αποτελείται από τρεις λίμνες με υφάλμυρο νερό, λεκάνες της νοτιοανατολικής Κιζίλ Κουμ (σήμερα στο Ουζμπεκιστάν και στο Καζακστάν). Οι λίμνες αυτές είναι εκτεταμένοι αβαθείς ταμιευτήρες του σοβιετικού σχεδιασμού. Η Αϊντάρ, όπως και οι άλλες λίμνες του συστήματος, είναι ενταγμένη στον κατάλογο υγροβιότοπων της Συμβάσεως Ραμσάρ από τις 20 Οκτωβρίου 2008.

## Παραπομπές


Αινταρ
Μπριχάσπατι

Ο **Μπριχάσπατι** (σανσκρ. बृहस्पति, *Bṛhaspati*) είναι θεός του Ινδουισμού. Στις αρχαίες γραφές της θρησκείας αυτής, τις Βέδες, ο Μπριχάσπατι συνδέεται με τη θεότητα Άγκνι (φωτιά) και από την άλλη είναι ένας θεός που συμβουλεύει τους ντέβα και τις ντέβι (τους «κοινούς» θεούς και θεές του ινδουιστικού πολυθεϊσμού, που είναι πολλές χιλιάδες). Σε κάποια μεταγενέστερα κείμενα η λέξη αναφέρεται στον μεγαλύτερο πλανήτη του Ηλιακού Συστήματος, τον Δία, με τη θεότητα να συνδέεται με τον πλανήτη ως ο ναβαγκράχα του. Ως ημέρα του της εβδομάδας προσδιορίζεται η Πέμπτη, ενώ ως *[[βαχάνα]]* (φορέας, όχημα) του Μπριχάσπατι αναφέρεται ένα πολεμικό άρμα συρόμενο από οκτώ λευκά άλογα.

## Ο σοφός
Ο Μπριχάσπατι αναφέρεται στη *[[Ριγκβέδα]]* (προ του 1000 π.Χ.), μεταξύ άλλων εδαφίων στις αφιερώσεις προς αυτόν στον ύμνο 50 του Βιβλίου 4. Περιγράφεται ως ένα σοφό ον που γεννήθηκε από το πρώτο μεγάλο φως, ως εκείνος που εξεδίωξε το σκότος, που είναι λαμπρός και αγνός, και φέρει ένα ειδικό τόξο, η χορδή του οποίου είναι το *[[Ριτά]]*, η «κοσμική τάξη» (βάση του ντάρμα). Η γνώση και ο χαρακτήρας του είναι σεβαστά, και θεωρείται Γκουρού (δάσκαλος) από όλους τους ντέβα. Στη βεδική γραμματεία και άλλα αρχαία κείμενα, ο σοφός Μπριχάσπατι κατονομάζεται και με άλλα ονόματα, όπως **Μπραμανάσπατι, Πουροχίτα, Ανγκιράσα** (ως γιος του Ανγκίρας) και **Βυάσα**, ενώ σε άλλα χωρία ταυτίζεται με τον θεό της φωτιάς, τον Άγκνι. Ως κυρίως σύζυγος του Μπριχάσπατι αναφέρεται η Τάρα, μια θεότητα που αποτελεί προσωποποίηση των άστρων του ουρανού.

Η σημασία του θεού με τη διάκρισή του ως σοφού διατηρήθηκε κατά τους επόμενους πολλούς αιώνες και μία από τις πολλές *[[Νταρμασάστρα]]* φέρει το όνομά του: παρά το ότι τα χειρόγραφα του ***Μπριχάσπατι Σμρίτι*** δεν έχουν διασωθεί μέχρι σήμερα, οι στίχοι τους απαθανατίσθηκαν σε άλλα ινδικά κείμενα. Πολλοί μελετητές επεχείρησαν να εξαγάγουν τους στίχους αυτούς, δημιουργώντας μια σύγχρονη ανακατασκευή του *Μπριχάσπατι-σμρίτι*. Οι Jolly και Aiyangar συγκέντρωσαν περίπου 2.400 στίχους του απωλεσθέντος κειμένου με τον τρόπο αυτόν. Ολόκληρο το κείμενο ήταν πιθανώς μεγαλύτερο και συμπεριληπτικότερο από το κείμενο του (γνωστότερου) *[[Μανουσμρίτι]]* και τα διαθέσιμα στοιχεία υποδεικνύουν ότι η θεωρητική συζήτηση περί δικαίου όσο και η πρακτική περί απονομής της δικαιοσύνης στο *Μπριχάσπατι Σμρίτι* μνημονεύονταν συχνά.

### Οι σούτρες του Μπριχάσπατι
Οι *Μπριχάσπατι σούτρα*, γνωστές περισσότερο ως *Μπαρχάσπατυα σούτρα* ή και *Λοκάγιατα σούτρα*, είναι αρχαίο κείμενο στη σανσκριτική γλώσσα, που έλαβε τον τίτλο του από τον κατά την παράδοση συγγραφέα του, τον ίδιο τον Μπριχάσπατι, και είναι γνωστό για τις θεωρίες του περί υλισμού και «αντι-θεϊσμού». Οι θέσεις της αποτελούν θεμέλια της σχολής Τσαρβάκα της «ανορθόδοξης» ινδικής φιλοσοφίας. Το χειρόγραφο των *Μπριχάσπατι σούτρα* θεωρείται χαμένο, ωστόσο χωρία του κειμένου παρατίθενται σε άλλα θρησκευτικά κείμενα, και μάλιστα όχι μόνο ινδουιστικά, αλλά και βουδιστικά και τζαϊνιστικά, οπότε αυτές οι δευτερογενείς πηγές απετέλεσαν μια βάση για τη μερική ανακατασκευή των *Μπριχάσπατι σούτρα*.

## Παραπομπές


Μπριχασπατι
Κοινή γνώμη

Η **κοινή γνώμη** αναφέρεται στις απόψεις, τις στάσεις και τις αντιλήψεις που επικρατούν σε μια κοινωνία ή μια ομάδα ανθρώπων σχετικά με συγκεκριμένα ζητήματα, γεγονότα ή πρόσωπα. Αποτελεί θεμελιώδες στοιχείο της κοινωνικής και πολιτικής ζωής, επηρεάζοντας τη λήψη αποφάσεων, την πολιτική δράση και τη διαμόρφωση κοινωνικών τάσεων. Ο όρος περιλαμβάνει συλλογικές στάσεις που διαμορφώνονται μέσω της αλληλεπίδρασης μεταξύ των μέσων ενημέρωσης, των πολιτικών ηγετών και της κοινωνίας.

## Ιστορική Εξέλιξη
Η έννοια της κοινής γνώμης εντοπίζεται ήδη από την αρχαιότητα. Στην αρχαία Ελλάδα, οι φιλόσοφοι όπως ο Σωκράτης και ο Πλάτων εξέτασαν τη φύση των δημόσιων στάσεων και την επίδρασή τους στη δημοκρατία. Ο Πλάτων, για παράδειγμα, εξέφρασε ανησυχίες σχετικά με την επιρροή της «δόξας» (της κοινής γνώμης) στις πολιτικές διαδικασίες.

Κατά τη διάρκεια της Ρωμαϊκής Αυτοκρατορίας, η φράση «vox populi» (η φωνή του λαού) χρησιμοποιούνταν για να περιγράψει τις απόψεις της πλειοψηφίας, παρότι συχνά χειραγωγούνταν από την πολιτική ελίτ. Στην Ευρώπη του 18ου αιώνα, η ανάπτυξη των εφημερίδων και των καφενείων προσέφερε νέες πλατφόρμες για τη διαμόρφωση της κοινής γνώμης, ενώ η Γαλλική Επανάσταση ανέδειξε τη δύναμή της στη διαμόρφωση πολιτικών εξελίξεων.

## Παράγοντες Διαμόρφωσης
Η κοινή γνώμη επηρεάζεται από πολλούς παράγοντες, όπως:

# Μέσα Μαζικής Ενημέρωσης: Τα ΜΜΕ κατέχουν καθοριστικό ρόλο, καθορίζοντας ποια ζητήματα θα συζητηθούν και πώς αυτά θα παρουσιαστούν.

# Πολιτική Προπαγάνδα: Οι πολιτικές ελίτ χρησιμοποιούν προπαγανδιστικές στρατηγικές για να επηρεάσουν τις απόψεις της κοινής γνώμης μέσω διαφημίσεων, πολιτικών ομιλιών και εκστρατειών στα κοινωνικά δίκτυα.
# Κοινωνική Αλληλεπίδραση: Οι οικογένειες, οι φίλοι και οι κοινωνικές ομάδες διαδραματίζουν σημαντικό ρόλο στη διαμόρφωση των στάσεων του ατόμου.
# Πολιτισμός και Εκπαίδευση: Η εκπαίδευση και οι πολιτιστικές παραδόσεις επηρεάζουν σε μεγάλο βαθμό την κατεύθυνση και τη δομή της κοινής γνώμης.

## Κριτική
Η κοινή γνώμη συχνά επικρίνεται για την αστάθεια και την επιρρέπειά της στη χειραγώγηση. Ορισμένοι κοινωνιολόγοι και πολιτικοί επιστήμονες υποστηρίζουν ότι οι απόψεις της πλειοψηφίας μπορεί να αγνοούν τις ανάγκες των μειονοτήτων ή να βασίζονται σε παραπληροφόρηση.

## Σημασία στη Σύγχρονη Κοινωνία
Στις σύγχρονες δημοκρατίες, η κοινή γνώμη λειτουργεί ως δείκτης των κοινωνικών προτεραιοτήτων και ως εργαλείο λογοδοσίας για τους πολιτικούς. Ταυτόχρονα, οι τεχνολογικές εξελίξεις (όπως τα μέσα κοινωνικής δικτύωσης) έχουν καταστήσει τη διαμόρφωση και την καταγραφή της κοινής γνώμης πιο άμεση αλλά και πιο ευάλωτη σε ψευδείς πληροφορίες και προπαγάνδα. 

## Παραπομπές
S,M,L,XL

Το **S,M,L,XL** (*Small, Medium, Large, Extra-Large*, Ελληνικά: *Μικρό, Μέτριο, Μεγάλο, Πολύ Μεγάλο*, ISBN 1-885254-01-6) είναι ένα βιβλίο του 1995 των Ρεμ Κούλχαας και Bruce Mau με θέμα την αρχιτεκτονική, που επιμελήθηκε η Jennifer Sigler, με φωτογραφία του Hans Werlemann. Το βιβλίο είναι μια μαμούθ επιτομή 20 ετών για τα έργα του αρχιτεκτονικού γραφείου OMA (Office for Metropolitan Architecture), τακτοποιημένα κατά σειρά μεγέθους. Το *S,M,L,XL* δίνει μια εικόνα για την ανήσυχη, ευρηματική σκέψη του γραφείου σε μια εποχή που η αρχιτεκτονική έγινε απλός θεατής στην έκρηξη της αγοράς οικονομίας και την παγκοσμιοποίηση.

Το βιβλίο δεν έχει μεταφραστεί στα Ελληνικά.

## Περιεχόμενο
Αυτό το τεράστιο βιβλίο είναι ένα μυθιστόρημα για την αρχιτεκτονική. Σχεδιασμένο από τον Ρεμ Κούλχαας –συγγραφέα του Delirious New York– και τον Bruce Mau –σχεδιαστή του Zone– εμφανίστηκε ως ελεύθερη πτώση στον χώρο της τυπογραφικής φαντασίας. Ο τίτλος του βιβλίου, *Small, Medium, Large, Extra-Large*, είναι επίσης το πλαίσιό του: τα έργα και τα δοκίμια ταξινομούνται ανάλογα με την κλίμακα. Το βιβλίο συνδυάζει δοκίμια, μανιφέστα, ημερολόγια, παραμύθια, ταξιδιωτικά, έναν κύκλο διαλογισμών στο έδαφος της σύγχρονης πόλης, με το έργο που παρήγαγε το Γραφείο Μητροπολιτικής Αρχιτεκτονικής του Κούλχαας τα τελευταία είκοσι χρόνια. Αυτή η συσσώρευση λέξεων και εικόνων φωτίζει την κατάσταση της αρχιτεκτονικής σήμερα –τα μεγαλεία και τις δυστυχίες της– εξερευνώντας την αποκαλυπτική διαβρωτική επίδραση της πολιτικής, του πλαισίου, της οικονομίας, της παγκοσμιοποίησης, του κόσμου.

## Εκδόσεις
Το βιβλίο εκδόθηκε για πρώτη φορά από τις εκδόσεις Monacelli Press το 1995 στη Νέα Υόρκη και 010 Publishers στο Ρότερνταμ. Πρόκειται για μια συλλογή 1344 σελίδων από δοκίμια, αποσπάσματα ημερολογίων, ταξιδιωτικά, φωτογραφίες, αρχιτεκτονικά σχέδια, σκίτσα και κινούμενα σχέδια που δημιουργήθηκαν από το Γραφείο Μητροπολιτικής Αρχιτεκτονικής με έδρα το Ρότερνταμ (που ιδρύθηκε από τον Κούλχαας) για τα είκοσι χρόνια πριν από τη δημοσίευση. Η δεύτερη έκδοση (ISBN 3822877433) εκδόθηκε το 1997, τυπώθηκε και δέθηκε στην Ιταλία και έχει το όνομα Ρεμ Κούλχαας τυπωμένο με πορτοκαλί μελάνι στο εξώφυλλο σε αντίθεση με το πρωτότυπο που ήταν τυπωμένο με κίτρινο χρώμα. Η τρίτη, ειδική έκδοση (ISBN 1885254865) εκδόθηκε τον Δεκέμβριο του 1998, τυπώθηκε και δέθηκε στην Ιταλία και έχει το όνομα Ρεμ Κούλχαας τυπωμένο με μπλε μελάνι στο εξώφυλλο. Το βιβλίο ζυγίζει 6 λίβρες (2,7 κιλά).

## Αποδοχή
Το βιβλίο έγινε αμέσως δημοφιλές, πουλώντας και τα 30.000 αντίτυπα της πρώτης έκδοσης μέσα σε μήνες, ενώ παραποιήθηκε στην Κίνα. Η δεύτερη έκδοση που τυπώθηκε σε 70.000 αντίτυπα εξαντλήθηκε επίσης.

## Παραπομπές


Κατηγορία:Βιβλία αρχιτεκτονικής
Κατηγορία:Μεταμοντερνισμός
Κοινωνική αλληλεπίδραση

Η **κοινωνική αλληλεπίδραση** αναφέρεται στη διαδικασία μέσω της οποίας τα άτομα ανταλλάσσουν πληροφορίες, συναισθήματα και συμπεριφορές σε διαπροσωπικό επίπεδο ή σε ομάδες. Πρόκειται για τη βάση των ανθρώπινων σχέσεων και τον θεμέλιο λίθο των κοινωνικών συστημάτων, καθώς μέσω αυτής διαμορφώνονται οι κοινωνικές δομές, οι ρόλοι και οι πολιτισμικές αξίες. Η κοινωνική αλληλεπίδραση μπορεί να λάβει χώρα τόσο σε άμεσες, πρόσωπο με πρόσωπο σχέσεις, όσο και σε έμμεσες μορφές, μέσω τεχνολογικών μέσων όπως τα κοινωνικά δίκτυα.

## Τύποι Κοινωνικής Αλληλεπίδρασης
Η κοινωνική αλληλεπίδραση μπορεί να κατηγοριοποιηθεί σε διάφορους τύπους ανάλογα με το πλαίσιο και τον σκοπό της:

# **Συνεργατική (Cooperative Interaction):**
#* Περιλαμβάνει την αλληλεπίδραση που αποσκοπεί στην επίτευξη ενός κοινού στόχου. Παραδείγματα περιλαμβάνουν την ομαδική εργασία, τις συνεργασίες σε έργα και τις φιλικές σχέσεις.
# **Ανταγωνιστική (Competitive Interaction):**
#* Εμφανίζεται όταν δύο ή περισσότερα άτομα ή ομάδες διεκδικούν έναν περιορισμένο πόρο ή στόχο. Παραδείγματα αποτελούν τα αθλητικά παιχνίδια, οι διαγωνισμοί και οι επαγγελματικές προαγωγές.
# **Συγκρουσιακή (Conflictual Interaction):**
#* Πρόκειται για τη μορφή αλληλεπίδρασης που περιλαμβάνει διαφωνίες ή συγκρούσεις. Αυτή μπορεί να εκδηλώνεται με λεκτική αντιπαράθεση, ψυχολογική πίεση ή ακόμα και βία.
# **Τυχαία (Accidental Interaction):**
#* Εμφανίζεται σε περιπτώσεις όπως όταν δύο άτομα συναντιούνται τυχαία στον δρόμο ή σε έναν δημόσιο χώρο.

## Χαρακτηριστικά Κοινωνικής Αλληλεπίδρασης

# **Αμοιβαιότητα (Reciprocity):** Κάθε κοινωνική αλληλεπίδραση βασίζεται στην ανταλλαγή, είτε υλικών αγαθών είτε συναισθημάτων.
# **Πλαίσιο (Context):** Οι πολιτισμικοί κανόνες και το περιβάλλον στο οποίο λαμβάνει χώρα η αλληλεπίδραση διαμορφώνουν το περιεχόμενό της.
# **Ρόλοι (Roles):** Τα άτομα υιοθετούν συγκεκριμένους ρόλους κατά τη διάρκεια της αλληλεπίδρασης, όπως τον ρόλο του φίλου, του συναδέλφου ή του γονέα.
# **Συμβολισμός (Symbolism):** Οι λέξεις, οι εκφράσεις του προσώπου και οι κινήσεις έχουν συγκεκριμένες σημασίες που ερμηνεύονται από τους συμμετέχοντες.

----

Κατηγορία:Κοινωνία
Κατηγορία:Συναισθήματα
Άλοϋς Φόγκελς

Ο **Άλοϋς Φόγκελς** (γερμ. *Alois Vogels*, 1887 - 1964) υπήρξε Γερμανός διοικητικός δικηγόρος και περιφερειάρχης.

## Βιογραφία
Μετά την αποφοίτησή του από το γυμνάσιο του Ζίγκμπουργκ το 1905, σπούδασε νομικά στο Πανεπιστήμιο της Βόννης και στο Πανεπιστήμιο του Μονάχου . Το 1908 έγινε ασκούμενος δικαστικός και έλαβε το διδακτορικό του στις 10.&nbsp;Φεβρουαρίου 1911 με τη διατριβή «Το συνταγματικό καθεστώς των εκπροσώπων του Ομοσπονδιακού Συμβουλίου». Το 1912 εντάχθηκε στο Κόμμα του Κέντρου και τον Νοέμβριο έγινε δικαστικός αξιολογητής στο Περιφερειακό Δικαστήριο του Γκέρεσχάιμ . Τον Απρίλιο του 1915 διορίστηκε στο κυβερνητητικό γραφείο του Γκούμπινγκεν. Τον Μάρτιο του 1920 διορίστηκε στοΥπουργείο Εσωτερικών της Πρωσίας και τον Ιανουάριο του 1921 διορίστηκε κυβερνητικός σύμβουλος. Του ανατέθηκε η προσωρινή διοίκηση του περιφερειακού γραφείου του Μπύρεν τον Μάιο του 1921, όπου και διορίστηκε περιφεριάρχης τον Νοέμβριο του 1921. Μετατέθηκε το 1925 ως περιφεριάρχης του Γκρέβενμπρόιχ και έγινε αναπληρωτής διοικητής της περιοχής τον επόμενο μήνα..Τον Οκτώβριο του 1929 μετατέθηκε στην κυβέρνηση του Άαχεν και τον Νοέμβριο του 1929 του ανατέθηκε η προσωρινή διοίκηση του περιφερειακού γραφείου του Στάινφουρτ, όπου διιορίστηκε περιφερειακός διοικητής. Μετά τον πόλεμο, εργάστηκε ως αξιωματικός προσωπικού στο Ανώτατο Προεδρείο της Βεστφαλίας και από τον Αύγουστο του 1945 ως ανώτερος κυβερνητικός διευθυντής και επίσης περιφερειακός διοικητής της περιφέρειας του Στάινφουρτ. Μετά την αναδιάρθρωση της διοίκησης από τη βρετανική στρατιωτική κυβέρνηση, ο Vogels έγινε ανώτερος περιφερειακός διευθυντής της περιφέρειας Steinfurt την άνοιξη του 1946. Το Νοέμβριο του 1946 μετατέθηκε στο Υπουργείο Εσωτερικών στο Ντίσελντορφ ως υπουργικός διευθυντής (επικεφαλής του τμήματος «Σύνταγμα και Διοίκηση»). Συνταξιοδοτήθηκε τον Δεκέμβριο του 1952.

## Εξωτερικοί σύνδεσμοι

* ''Alois Vogels'' στο: ''Westphalian History.''
* ''Πορτρέτο του Alois Vogels'' στην ''περιοχή Brauweiler.''

## Παραπομπές


Κατηγορία:Γερμανοί
Γκόντθουλ

μικρογραφία|249x249εσ|Γκόντθουλ, Νότια Γεωργία
Το **Γκόντθουλ** (αγγλικά: Godthul) είναι ένας μικρός κόλπος στη νήσο Νότια Γεωργία, ένα απομονωμένο νησιωτικό σύμπλεγμα στον Νότιο Ατλαντικό Ωκεανό, που ανήκει στο Ηνωμένο Βασίλειο ως Υπερπόντια Επικράτεια. Η ονομασία "Godthul" προέρχεται από τη νορβηγική γλώσσα και σημαίνει "Καλός Κόλπος", υποδεικνύοντας τη σημασία της τοποθεσίας ως φυσικό λιμάνι για πλοία, κυρίως κατά την περίοδο της φαλαινοθηρίας.

## Γεωγραφία
Το Γκόντθουλ βρίσκεται στη βορειοδυτική ακτή της Νότιας Γεωργίας και περιβάλλεται από απόκρημνες πλαγιές και έντονη φυσική ομορφιά. Ο κόλπος είναι προστατευμένος από τους δυνατούς ανέμους του Νότιου Ατλαντικού, γεγονός που τον καθιστά κατάλληλο για αγκυροβόληση.

## Βιοποικιλότητα
Η περιοχή χαρακτηρίζεται από πλούσια βιοποικιλότητα, που περιλαμβάνει θαλάσσια θηλαστικά όπως φώκιες και φάλαινες, καθώς και πτηνά όπως πιγκουίνους και άλμπατρος. Συγκεκριμένα συναντάμε πιγκουίνους τζεντού οι οποίοι φτιάχνουν τις φωλιές τους σε πόες, ενώ είναι πολύ συχνή και η εμφάνιση αυτοκρατορικών πιγκουίνων οι οποίοι όμως δεν αναπαράγωνται στο Γκόντθουλ.

## Ιστορία
Από το 1908 έως το 1924 το Γκόντθουλ χρησιμοποιήθηκε ως φαλαινοθηρικός σταθμός. Η Νότια Γεωργία γενικότερα ήταν σημαντικό κέντρο για τη φαλαινοθηρία λόγω της εγγύτητάς της σε πλούσια αποθέματα φαλαινών. Στον κόλπο λειτουργούσε βάση φαλαινοθηρικών πλοίων, όχι όμως και επίγειος σταθμός στην ακτή, όπου εκτελούνταν επεξεργασία και αποθήκευση φαλαινοθηρικών προϊόντων.

Με την παρακμή της φαλαινοθηρίας στα μέσα του 20ού αιώνα, η περιοχή εγκαταλείφθηκε. Σήμερα, τα ερείπια αυτών των δραστηριοτήτων παραμένουν, ενώ οι περιβαλλοντικές οργανώσεις εργάζονται για την αποκατάσταση της φυσικής ισορροπίας στην περιοχή.

## Σήμερα
Το Γκόντθουλ αποτελεί πλέον προορισμό για επιστημονικές αποστολές και τουρισμό, ειδικά από ταξίδια κρουαζιέρας που επισκέπτονται τη Νότια Γεωργία. Οι επισκέπτες μπορούν να απολαύσουν την άγρια ζωή και την παρθένα φύση, ενώ η περιοχή προστατεύεται από αυστηρούς περιβαλλοντικούς κανονισμούς

Το Γκόντθουλ αποτελεί ένα ζωντανό μνημείο της αλληλεπίδρασης ανθρώπων και φύσης στην περιοχή της Νότιας Γεωργίας. Παράλληλα, ενσαρκώνει τις προσπάθειες για την προστασία και αποκατάσταση οικοσυστημάτων που επηρεάστηκαν από την ανθρώπινη δραστηριότητα.

## Παραπομπές
Ναός του Αγίου Γεωργίου (Κέιπ Τάουν)

Ο **Ελληνορθόδοξος Καθεδρικός Ναός του Αγίου Γεωργίου** αποτελεί τον κύριο ναό της Ελληνικής Ορθόδοξης Εκκλησίας στο Κέιπ Τάουν της Νότιας Αφρικής. Βρίσκεται στην περιοχή Γούντστοκ και λειτουργεί ως έδρα της Μητρόπολης Καλής Ελπίδος. Η Μητρόπολη υπάγεται στο Πατριαρχείο Αλεξάνδρειας και πάσης Αφρικής.

Ο Καθεδρικός Ναός, που θεωρείται ο παλαιότερος ελληνικός ορθόδοξος ναός στην Αφρική, αποτελεί ένα νεοκλασικό κτίσμα που ανεγέρθηκε ως ναός του Αγίου Γεωργίου το διάστημα 1903-1904 από την ελληνική κοινότητα. Το εσωτερικό του ξεχωρίζει για τις βυζαντινού ρυθμού τοιχογραφίες. Το 1968 ο ναός απέκτησε το καθεστώς καθεδρικού ναού.

## Παραπομπές


## Εξωτερικοί σύνδεσμοι
*Πανεπιστήμιο της Νότιας Αφρικής: φωτογραφία του καθεδρικού του Αγίου Γεωργίου, 1961

Κατηγορία:Εκκλησίες αφιερωμένες στον Άγιο Γεώργιο
Κατηγορία:Κέιπ Τάουν
Κατηγορία:Πατριαρχείο Αλεξανδρείας
Κατηγορία:Κτίρια και κατασκευές στη Νότια Αφρική
Κατηγορία:Ελληνορθόδοξες εκκλησίες
Τζάξον Μπιούελ

Ο **Τζάξον Έμετ Μπιούελ** (αγγλικά: *Jaxon Emmett Buell*, 27 Αυγούστου 2014 - 1 Απριλίου 2020) ήταν Αμερικανόπουλο που γεννήθηκε χωρίς περίπου το 80% του εγκεφάλου του λόγω μικροϋδρανεγκεφαλίας. Ξεπέρασε τις προσδοκίες των ιατρών, οι οποίοι προέβλεψαν ότι δεν θα ξεπερνούσε το ένας έτος ζωής. Έζησε για πέντε χρόνια. Όταν έγινε ενός έτους, οι γονείς του άρχισαν να δημοσιεύουν ενημερώσεις για αυτόν στα μέσα κοινωνικής δικτύωσης, κάτι που κέρδισε την προσοχή.

Ο Μπιούελ γεννήθηκε στις 27 Αυγούστου 2014, στο Ορλάντο της Φλόριντα. Οι γονείς του ήταν οι Μπρίτανι Λιν και ο Μπράντον Τζέικομπ Μπιούελ. Η διαταραχή του ανακαλύφθηκε όταν η μητέρα του ήταν 17 εβδομάδων έγκυος. Τους δόθηκε η επιλογή της άμβλωσης, αλλά η απόφαση αυτή απορρίφθηκε από τους γονείς, οι οποίοι δήλωσαν Χριστιανοί. Όταν γεννήθηκε, το μεγαλύτερο μέρος του κρανίου του έλειπε, ο ομφάλιος λώρος του ήταν δεμένος γύρω από το λαιμό του και το σώμα του ήταν μαύρο και μπλε παντού. Οι ιατροί πρόβλεψαν ότι θα πεθάνει σε λίγες ώρες. Ο Τζάξον Μπιούελ πέρασε τις πρώτες 3,5 εβδομάδες σε εντατική μονάδα νεογνών.

Η οικογένειά του έζησε στο Ταβάρεζ της Φλόριντα για το μεγαλύτερο μέρος της ζωής του Τζάξον. Λίγο μετά τη γέννησή του, οι γονείς του Μπιούελ δημιούργησαν μια σελίδα στο Facebook με τίτλο «Jaxon Strong», αφιερωμένη στην τεκμηρίωση της ζωής του γιου τους, μαζί με μια εκστρατεία GoFundMe για να χρηματοδοτήσει τα ιατρικά του έξοδα. Μέχρι τον Οκτώβριο του 2015, η σελίδα του Facebook είχε λάβει πάνω από 200.000 likes, και συγκέντρωσαν με επιτυχία πάνω από 100.000 δολάρια σε δωρεές. Οι σοβαρές παραμορφώσεις του Τζάξον Μπιούελ τον οδήγησαν σε συνεχή κρίσεις, και ήταν σε θέση να φάει μόνο μέσω ενός σωλήνα τροφοδότησης.

Τελικά, οι γονείς του χώρισαν και στη συνέχεια ο Τζάξον Μπιούελ πέρασε το υπόλοιπο της ζωής του ζώντας με τη μητέρα του. Πέθανε στη Βόρεια Καρολίνα την 1η Απριλίου 2020, λόγω επιπλοκών από την κατάστασή του. Ήταν 5 ετών.

## Παραπομπές


Κατηγορία:Παιδιά
Κατηγορία:Άνθρωποι με αναπηρία
Μικροϋδρανεγκεφαλία

Η **μικροϋδρανεγκεφαλία** (MHAC) είναι σοβαρή ανωμαλία της ανάπτυξης του εγκεφάλου, η οποία χαρακτηρίζεται από μικροκεφαλία και υδρανεγκεφαλία. Τα σημάδια και τα συμπτώματα μπορεί να περιλαμβάνουν σοβαρή μικροκεφαλία, δίπλωμα του τριχωτού της κεφαλής και βαριά νοητική αναπηρία. Η οικογενειακή εμφάνιση της κατάστασης είναι πολύ σπάνια αλλά έχει αναφερθεί σε μερικές οικογένειες. Έχει προταθεί ότι ορισμένες περιπτώσεις MHAC κληρονομούνται με αυτοσωματικό υποκατάστατο τρόπο μέσω μετάλλαξης απώλειας λειτουργίας του γονιδίου NDE1.

## Αξιοσημείωτες περιπτώσεις
* Ο Τζάξον Μπιούελ γεννήθηκε στις 27 Αυγούστου 2014, με το 80% του εγκεφάλου του και το μεγαλύτερο μέρος του κρανίου του να λείπει. Ξεπέρασε όλες τις προσδοκίες των ιατρών, οι οποίοι δεν περίμεναν να ζήσει μέχρι τα δεύτερα γενέθλιά του. Πέθανε σε ηλικία 5 ετών.

## Παραπομπές


Κατηγορία:Σπάνιες ασθένειες
Κατηγορία:Συγγενείς διαταραχές του νευρικού συστήματος
Κατηγορία:Αυτοσωμικές υπολειπόμενες διαταραχές
Προφήτης Ηλίας Αττικής

Ο **Προφήτης Ηλίας** είναι οικισμός της Δυτικής Αττικής του Δήμου Μάνδρας - Ειδυλλίας. Βρίσκεται ανάμεσα στα Βίλια και την Οινόη, σε υψόμετρο 380 μέτρων, Β. των Μεγάρων (44 χλμ.) και 24 χλμ. ΒΔ. από την Μάνδρα (έδρα του δήμου). 

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Σταχτοπούτα (Αμερικανική ταινία, 2015)

Η ***Σταχτοπούτα*** (πρωτότυπος τίτλος: ***Cinderella***) είναι Αμερικανική ρομαντική ταινία φαντασίας του 2015 σε σκηνοθεσία του Κένεθ Μπράνα και σενάριο του Κρις Βάιτζ. Σε παραγωγή Walt Disney Pictures, Allison Shearmur Productions, Beagle Pug Films και Kinberg Genre, είναι live-action προσαρμογή της ταινίας κινουμένων της Disney *[[Σταχτοπούτα (ταινία, 1950)|Σταχτοπούτα]]* (1950), η οποία είναι προσαρμογή του ομότιτλου παραμυθιού του 1967 από τον Σαρλ Περώ. Στην ταινία πρωταγωνιστεί η Λίλι Τζέιμς, πλαισιωμένη από τους Κέιτ Μπλάνσετ, Ρίτσαρντ Μάντεν, Στέλαν Σκάρσγκορντ, Χόλιντεϊ Γκρέιντζερ, Ντέρεκ Τζάκομπι και Έλενα Μπόναμ Κάρτερ.

Η ανάπτυξη της *Σταχτοπούτας* ξεκίνησε τον Μάιο του 2010, με τον παραγωγό Σάιμον Κίνμπεργκ και τη σεναριογράφο Αλίν Μπρός Μακένα να είναι συνδεδεμένοι με το έργο. Ο Μαρκ Ρόμανεκ ήταν αρχικά προγραμματισμένος να σκηνοθετήσει την ταινία τον Αύγουστο του 2011, αλλά αποχώρησε από την παραγωγή τον Ιανουάριο του 2013 λόγω δημιουργικών διαφορών με τη Disney και αντικαταστάθηκε από τον Μπράνα, ενώ ο Βάιτζ προσλήφθηκε για να αναθεωρήσει το σενάριο της Μακένα. Η επιλογή ηθοποιών ξεκίνησε τον Νοέμβριο του 2012, με την Μπλάνσετ να είναι η πρώτη ηθοποιός που εντάσσεται. Η Τζέιμς υπέγραψε για να υποδυθεί την πρωταγωνίστρια τον Απρίλιο του 2013 και το υπόλοιπο καστ εντάχθηκε ανάμεσα στον Μάιο και τον Σεπτέμβριο της ίδιας χρονιάς. Τα γυρίσματα ξεκίνησαν τον Σεπτέμβριο του 2013 στα Pinewood Studios στο Μπάκιγχαμσιρ και ολοκληρώθηκαν τον Δεκέμβριο.

Η *Σταχτοπούτα* έκανε πρεμιέρα στο 65ο Διεθνές Φεστιβάλ Κινηματογράφου Βερολίνου στις 13 Φεβρουαρίου 2015 και κυκλοφόρησε στους κινηματογράφους των Ηνωμένων Πολιτειών στις 13 Μαρτίου από τη Walt Disney Studios Motion Pictures. Έχοντας στοιχήσει περίπου $90 εκατομμύρια, εισέπραξε $542 εκατομμύρια παγκοσμίως, με αποτέλεσμα να γίνει η ταινία με σκηνοθέτη τον Μπράνα με τις μεγαλύτερες εισπράξεις μέχρι τότε. Έλαβε θετικά σχόλια από τους κριτικούς και έλαβε υποψηφιότητα για καλύτερα κοστούμια στα Βραβεία Αμερικανικής Ακαδημίας Κινηματογράφου, Βραβεία Critics' Choice και Βραβεία Βρετανικής Ακαδημίας Κινηματογράφου του 2015.

## Παραπομπές


## Εξωτερικοί σύνδεσμοι
* 
* ''Σταχτοπούτα'' στο Box Office Mojo
* ''Σταχτοπούτα'' στο Metacritic
* ''Σταχτοπούτα'' στο Rotten Tomatoes
* ''Σταχτοπούτα'' στο Disney A to Z

Κατηγορία:Ταινίες του 2015
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές ταινίες φαντασίας
Κατηγορία:Βρετανικές ταινίες φαντασίας
Κατηγορία:Ταινίες σχετικές με πριγκίπισσες
Κατηγορία:Ταινίες σε παραγωγή Σάιμον Κίνμπεργκ
Κατηγορία:Ταινίες τοποθετημένες στην Αγγλία
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στο Λονδίνο
Κατηγορία:Ταινίες IMAX
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Κατηγορία:Ταινίες παραγωγής Walt Disney Pictures
Απόσταση δύο παράλληλων ευθειών

thumb|right|200px|Η απόσταση μεταξύ δύο παράλληλων ευθειών <math>\varepsilon_1</math> και <math>\varepsilon_2</math> είναι το μήκος του κόκκινου ευθυγράμμου τμήματος.
Στην γεωμετρία, η **απόσταση δύο παράλληλων ευθειών** είναι η μικρότερη απόσταση μεταξύ δύο σημείων των δύο ευθειών. Ισοδύναμα, είναι το μήκος οποιοδήποτε ευθυγράμμου τμήματος που είναι κάθετο στις δύο ευθείες και έχει τα άκρα του σε αυτές.

## Ιδιότητες
* Η απόσταση δύο παράλληλων ευθειών ισούται με την απόσταση οποιουδήποτε σημείου της μίας ευθείας προς την άλλη. 
* Δύο παράλληλες ευθείες με εξισώσεις 
::y = \lambda x + \beta_1,
::y = \lambda x + \beta_2,
:έχουν απόσταση 
::d = \frac{\sqrt{\lambda^2 + 1}}.
* Δύο παράλληλες ευθείες με εξισώσεις 
::Ax + By + \mathit{\Gamma}_1 = 0 \quad (\varepsilon_1),
::Ax + By + \mathit{\Gamma}_2 = 0 \quad (\varepsilon_2),
:έχουν απόσταση 
::d = \frac{\sqrt{A^2 + B^2}}.

## Δείτε επίσης
* Παράλληλες ευθείες
* Ευκλείδεια απόσταση

## Εξωτερικοί σύνδεσμοι
* Απόσταση παράλληλων ευθειών στο Φωτόδεντρο.
* Απόσταση μεταξύ παράλληλων ευθειών στο Geogebra.
* Διαδραστική εφαρμογή για την απόσταση μεταξύ παραλλήλων στο Desmos. 

## Παραπομπές


Κατηγορία:Γεωμετρία
Υπεράσπιση της ποίησης (Πέρσι Σέλλεϋ)

Η **Υπεράσπιση της ποίησης** (αγγλικός τίτλος: *A Defence of Poetry*) είναι ένα ημιτελές δοκίμιο του Άγγλου ποιητή Πέρσι Σέλλεϋ που γράφτηκε τον Φεβρουάριο και τον Μάρτιο του 1821, όταν ο ποιητής ήταν 29 ετών, δηλαδή ένα χρόνο πριν φύγει από τη ζωή, και το οποίο ο ποιητής άφησε στην άκρη και δεν ολοκλήρωσε ποτέ. Το κείμενο δημοσιεύτηκε μεταθανάτια το 1840 στο *Δοκίμια, Γράμματα από το Εξωτερικό, Μεταφράσεις και Αποσπάσματα*. Η τελευταία του πρόταση εκφράζει τη διάσημη πρόταση του Σέλλεϋ ότι «οι ποιητές είναι οι ανεπίσημοι νομοθέτες του κόσμου».

Αφορμή για τη συγγραφή του έργου στάθηκε ένα κείμενο του 1820 του Τόμας Λαβ Πήκοκ, *Οι Τέσσερεις Εποχές της Ποίησης* (αγγλικός τίτλος: *The Four Ages of Poetry*), κεντρική θέση του οποίου ήταν ότι όσο ο πολιτισμός προχωρεί τόσο η ποίηση παρακμάζει. Ο Σέλλεϋ απάντησε αμέσως με την *Υπεράσπιση της ποίησης*, ένα κείμενο που ξεφεύγει από τα όρια της πραγματείας για να γίνει μια εκ βαθέων εξομολόγηση της πίστης του ποιητή στην τέχνη του.

Στα Ελληνικά το έργο κυκλοφορεί από τις Εκδόσεις Ύψιλον/Βιβλία σε μετάφραση της ποιήτριας Ιουλίτας Ηλιοπούλου. Στον πρόλογο της ελληνικής έκδοσης η Ιουλίτα Ηλιοπούλου εκφράζει την πεποίθηση πως η θεωρητική σκέψη του Σέλλεϋ εντυπωσιακά φαίνεται να ταυτίζεται με τη σκέψη του Οδυσσέα Ελύτη.

## Περιεχόμενο
Το πρώτο μέρος του δοκιμίου σχετίζεται με την ποίηση, ως προς τα στοιχεία και τις αρχές της, ενώ το δεύτερο μέρος θα είχε ως αντικείμενο την εφαρμογή αυτών των αρχών στο σύγχρονο ποιητικό παρόν. Το δεύτερο μέρος του έργου που ανήγγειλε ο Σέλλεϋ δε γράφτηκε ποτέ.

«Η ποίηση κάνει τα πάντα αγάπη», γράφει ο Σέλλεϋ. «Κάτω από την κυριαρχία της οδηγεί σε ενότητα όλα τα ασυμβίβαστα».

Ο στόχος του Σέλλεϋ ήταν να δείξει ότι οι ποιητές καθιερώνουν την ηθική και εμπνέουν τους νομικούς κανόνες σε μια κοινωνία των πολιτών, δημιουργώντας έτσι ένα θεμέλιο για τους άλλους θεσμούς μιας κοινότητας.

Ο Robert M. Hutchins και ο Mortimer J. Adler έγραψαν:

:: Στην *Υπεράσπιση της ποίησης*, ο Σέλλεϋ προσπαθεί να αποδείξει ότι οι ποιητές είναι φιλόσοφοι· ότι είναι οι δημιουργοί και προστάτες των ηθικών και αστικών νόμων· και ότι αν δεν ήταν οι ποιητές, οι επιστήμονες δεν θα μπορούσαν να έχουν αναπτύξει ούτε τις θεωρίες τους ούτε τις εφευρέσεις τους. Οι ποιητές εισάγουν και διατηρούν την ηθική. Τα ήθη που δημιουργούνται έτσι κωδικοποιούνται σε νόμους. Η κοινωνική λειτουργία ή η χρησιμότητα των ποιητών είναι ότι δημιουργούν και διατηρούν τους κανόνες και τα ήθη μιας κοινωνίας.

Ο Ντέιβιντ Πέρκινς έγραψε:

:: ... Ο Σέλλεϋ ασχολήθηκε κυρίως να εξηγήσει την ηθική (και άρα την κοινωνική) λειτουργία της ποίησης. Με αυτόν τον τρόπο, παρήγαγε μια από τις πιο διεισδυτικές γενικές συζητήσεις για την ποίηση που έχουμε.

## Παραπομπές


## Εξωτερικοί σύνδεσμοι
* 1840 first edition, ''Essays, Letters from Abroad, Translations and Fragments.'' London: Moxon.
* Online version of 1915 edition, ''Selected Prose Works of Shelley.'' London: Watts.
* Martin Luther King, Jr. quoted Shelley's views on poetry from ''A Defence of Poetry'', The King Center, Atlanta, GA.

Κατηγορία:Αγγλική λογοτεχνία
Κατηγορία:Δοκίμια
Black Dog (αποσαφήνιση)

Ο τίτλος ***Black Dog*** μπορεί να αναφέρεται σε κάποιο από τα παρακάτω.

* Black Dog (τραγούδι), Τραγούδι του 1971 του βρετανικού συγκροτήματος Led Zeppelin.
* Black Dog (ταινία 1998), αμερικανική ταινία του 1998 σε σκηνοθεσία Κέβιν Χουκς.
* Black Dog (ταινία), Κινεζική δραματική ταινία του 2024 σε σκηνοθεσία Γκουάν Χου.
Υπεράσπιση της ποίησης (αποσαφήνιση)

Ο τίτλος ***Υπεράσπιση της ποίησης*** μπορεί να αναφέρεται σε κάποιο από τα παρακάτω.

* Υπεράσπιση της ποίησης (Φίλιπ Σίντνεϊ), δοκίμιο του 1580 του ελισαβετιανού ποιητή Φίλιπ Σίντνεϊ.
* Υπεράσπιση της ποίησης (Πέρσι Σέλλεϋ), ημιτελές δοκίμιο του 1821 του Άγγλου ποιητή Πέρσι Σέλλεϋ.
Ναός των Αγίων Κωνσταντίνου και Ελένης (Γιοχάνεσμπουργκ)

Ο **ναός των Αγίων Κωνσταντίνου και Ελένης** είναι μια ιστορική ελληνική ορθόδοξη εκκλησία στο Γιοχάνεσμπουργκ της Νοτίου Αφρικής. Σχεδιάστηκε από τον αρχιτέκτονα Χέρμαν Κάλενμπαχ και χτίστηκε το 1912 . Είναι υπό την προστασία του Οργανισμού Πόρων Πολιτιστικής Κληρονομιάς της Νότιας Αφρικής (SAHRA).

## Περιγραφή
αριστερά|μικρογραφία|Πλάκα αναρτημένη στον ναό
Ο ναός σχεδιάστηκε από τον Χέρμαν Κάλενμπαχ, στενό φίλο και θαυμαστή του Μαχάτμα Γκάντι (ο Κάλενμπαχ έμενε στο ίδιο σπίτι με τον Γκάντι.) Η ανέγερση του ναού έγινε για να καλύψει τις ανάγκες του αυξανόμενου ελληνικού πληθυσμού που είχε εγκατασταθεί στις περιοχές Yeoville και Berea στα τέλη του 19ου αιώνα.
 Η κοινότητα χρειάστηκε έξι χρόνια για να συγκεντρώσει το ποσό των 3.300 λιρών που απαιτήθηκαν για την ανέγερση του ναού, υπό την καθοδήγηση της Ένωσης Ευγενών Κυριών (), του Αρχιμανδρίτη Νικοδήμου Σαρίκα και του Αρχιμανδρίτη Αθανασίου Νικολόπουλου.

Ο Χέρμαν Κάλενμπαχ, το 1912, δημιούργησε για την ελληνική κοινότητα σχέδιο για ναό εμπνευσμένο από τη βυζαντινή αρχιτεκτονική , με στέγες διαμορφωμένες σε διαφορετικές γωνίες που πλαισιώνουν τον επιβλητικό τρούλο, ο οποίος είναι βαμμένος μπλε στο εσωτερικό.
 Ο ναός εγκαινιάστηκε στις 5 Ιανουαρίου 1913 και είναι αφιερώμένος στον Άγιο Κωνσταντίνο και στη μητέρα του, Αγία Ελένη.

με το πέρασμα των ετών το εκκλησίασμα της ελληνικής κοινότητας μειώνεται, και οι πιστοί προέρχονται πλέον από μια πολύ ευρύτερη περιοχή. Η εκκλησία είναι μία από τις τρεις ελληνικές Ορθόδοξες εκκλησίες στην πόλη και προστατεύεται ως μνημείο από την Υπηρεσία Πολιτιστικών Πόρων της Νότιας Αφρικής (SAHRA). 

## Παραπομπές


Κατηγορία:Γιοχάνεσμπουργκ
Κατηγορία:Πατριαρχείο Αλεξανδρείας
Κατηγορία:Κτίρια και κατασκευές στη Νότια Αφρική
Κατηγορία:Ελληνορθόδοξες εκκλησίες
Απσκόν

Το **Απσκόν** (, ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Λίλι Τζέιμς

Η **Λίλι Κλόι Νινέτ Τόμσον** (5 Απριλίου 1989), γνωστή ως **Λίλι Τζέιμς**, είναι Αγγλίδα ηθοποιός. Ξεκίνησε την υποκριτική της καριέρα με τη Βρετανική τηλεοπτική σειρά *Just William* (2010). Μετά από ένα δεύτερο ρόλο στη δραματική σειρά περιόδου *Downton Abbey* (2012–2015), έγινε γνωστή για τον ρόλο της ως Σταχτοπούτα στην ομώνυμη ταινία φαντασίας του 2015.

Η Τζέιμς αργότερα υποδύθηκε τη Νατάσα Ροστόβα στη τηλεοπτική προσαρμογή του μυθιστορήματος *[[Πόλεμος και Ειρήνη]]*, οι οποία προβλήθηκε το 2016, και πρωταγωνίστησε σε διάφορες ταινίες, όπως στην ταινία δράσης *[[Baby Driver]]* (2017), στα δράματα περιόδου *[[Η πιο σκοτεινή ώρα]]* (2017), *[[Με Αγάπη, Τζούλιετ]]* (2018) και *[[Η ανασκαφή (ταινία)|Η ανασκαφή]]* (2021), και στα μιούζικαλ *[[Mamma Mia! Here We Go Again]]* (2018) και *[[Yesterday (ταινία, 2019)|Yesterday]]* (2019). Για την ερμηνεία της ως Πάμελα Άντερσον στη βιογραφική σειρά *[[Pam & Tommy]]* (2022), έλαβε υποψηφιότητα για μια Χρυσή Σφαίρα και ένα Βραβείο Έμμυ Ζώνης Υψηλής Τηλεθέασης.

## Παραπομπές


## Εξωτερικοί σύνδεσμοι
* 
* 
* Λίλι Τζέιμς στο Rotten Tomatoes

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί θεάτρου
Κατηγορία:Άγγλοι γαλλικής καταγωγής
Μονή της Παναγιάς της Γόλας Λακωνίας

Η **Μονή της Παναγίας της Γόλας** βρίσκεται στην ανατολική πλευρά του Ταϋγέτου, στα μέσα περίπου του παλαιού μονοπατιού που συνέδεε την Κουμουστά με τους Γοράνους, δυο ορεινά χωριά της περιοχής. *«Ανηγέρθη εκ βάθρων και ανιστορήθη»* το 1632, όπως αναφέρει η κτητορική επιγραφή. Ιδιαίτερο ενδιαφέρον παρουσιάζουν οι παραστάσεις στον νάρθηκα αρχαίων σοφών, του Σόλωνα, του Θουκυδίδη, του Πλούταρχου, της Σίβυλλας, του Αριστοτέλη, του Πλάτωνα, του Χίλωνα, του Ομήρου. Οι τοιχογραφίες είναι έργα του Δημητρίου Κακαβά από το Ναύπλιο. Η ονομασία της μονής οφείλεται στη σλαβική λέξη *γόλα*, που σημαίνει γυμνός. 

Σύμφωνα με τον Κώδικα της μονής κατά τα έτη 1829-1830 αρχίζει η ανασυγκρότηση της μονής έπειτα από μια μακρά περίοδο μεγάλων αναστατώσεων (Ορλωφικά, Ελληνική Επανάσταση).

Η μονή γιορτάζει την Παρασκευή του Πάσχα.

## Παραπομπές


## Πηγές
* 
* 
* 

Κατηγορία:Μονές της περιφερειακής ενότητας Λακωνίας
NGC 176

Το **NGC 176** είναι ανοικτό αστρικό σμήνος στον αστερισμό Τουκάνα, που απέχει περίπου 199.000 έτη φωτός από τη Γη. Το σμήνος αυτό βρίσκεται μέσα στον ανώμαλου σχήματος γαλαξία Μικρό Νέφος του Μαγγελάνου. Ανακαλύφθηκε στις 12 Αυγούστου 1834 από τον Βρετανό αστρονόμο Τζον Χέρσελ, που παρατηρούσε από τη Νότια Αφρική. Εξαιτίας της πολύ νότιας θέσεώς του στην ουράνια σφαίρα, το NGC 176 δεν είναι ποτέ ορατό από την Ευρώπη ή την Ελλάδα. Η συνολική του μάζα εκτιμάται σε 3,5 χιλιάδες φορές μεγαλύτερη από τη μάζα του Ήλιου, ενώ η ηλικία του εκτιμάται σε 130 εκατομμύρια έτη.

## Δείτε επίσης
* Ανοικτό σμήνος 
* Κατάλογος αντικειμένων NGC (1-999)
* Τουκάνα

## Παραπομπές


## Εξωτερικοί σύνδεσμοι

* 

Κατηγορία:Ανοικτά σμήνη
Κατηγορία:Τουκάνα (αστερισμός)
Κατηγορία:Μικρό Νέφος του Μαγγελάνου
0176
Λίμνη Ναμάκ

Η **Λίμνη Ναμάκ** (περσ. دریاچه نمک, λατιν. μεταγραφή *Daryâče-ye Namak*), ονομασία που σημαίνει **Λίμνη του Αλατιού**, είναι αυτό ακριβώς, μια αλμυρή λίμνη στο Ιράν. Βρίσκεται περίπου εκατό χιλιόμετρα ανατολικά από την «ιερή πόλη» Κομ και 60 χιλιόμετρα από την πόλη Αράν βα Μπιντγκόλ. Η επιφάνεια της λίμνης βρίσκεται σε υψόμετρο 790 μέτρα πάνω από την επιφάνεια της θάλασσας. Διοικητικώς, η έκτασή της υπάγεται σε τρεις διαφορετικές επαρχίες του Ιράν: στην Επαρχία Ισφαχάν (το 40%), στην Επαρχία Κομ (το 30%) και στην Επαρχία Σεμνάν (το υπόλοιπο 30%).

Η Ναμάκ είναι ένα υπόλειμμα της προϊστορικής θάλασσας Παρατηθύος, η οποία άρχισε να αποξηραίνεται από την Πλειστόκαινο εποχή, αφήνοντας ως υπολείμματα τη Λίμνη Ούρμια, την Κασπία Θάλασσα και άλλα υδάτινα σώματα. Η λίμνη Ναμάκ έχει συνολική μέγιστη έκταση 1.800 τετραγωνικά χιλιόμετρα. Σχεδόν όλη όμως αυτή η τεράστια έκταση είναι ξηρή σχεδόν πάντοτε, με το νερό να καλύπτει μόλις 1 τετραγωνικό χιλιόμετρο (χίλια στρέμματα). Το μέγιστο βάθος του νερού της λίμνης φθάνει μόλις τα 45 cm έως 1 μέτρο, οπότε ο συνολικός όγκος του νερού είναι περίπου 1,4 εκατομμύριο κυβικά μέτρα.

## Περιβαλλοντικά χαρακτηριστικά
Ο αέρας στην περιοχή της λίμνης είναι πολύ ξηρός και η διαφορά θερμοκρασίας μεταξύ ημέρας και νύκτας φθάνει τους 70 βαθμούς. Εξαιτίας της πολύ μεγάλης εξατμίσεως και της πολύ υψηλής περιεκτικότητας του νερού σε αλάτι, η Λίμνη Ναμάκ έχει πυθμένα παρόμοιο με επίπεδη έρημο και καλύπτεται με παχύ στρώμα αλατιού. Ωστόσο, η λίμνη είναι γνωστό ότι αποτελεί το ενδιαίτημα ορισμένων φυτικών και ζωικών ειδών που έχουν την ικανότητα να ζουν στις αφιλόξενες συνθήκες ενός τέτοιου περιβάλλοντος.

Μερικά από τα αξιοθέατα γύρω από τη Λίμνη Ναμάκ, ιδίως στην Επαρχία Κομ, είναι το Καραβανσεράι του Αλιαμπάντ, το Κόκκινο Κάστρο, το Εθνικό Πάρκο Ερήμου, το Καραβανσεράι του Σεφιμπάντ και το Καραβανσεράι του Μανζαρίγιε.


Αρχείο:Salt Lake Iran 2016.jpg|
Αρχείο:NamakSaltLake2016.jpg|


## Δείτε επίσης
* Καβίρ-ε Ναμάκ, αλμυρή έρημος στο Ιράν

## Παραπομπές


Ναμακ
Ναμακ
Λιμνη Ναμακ
Ναός Μεταμορφώσεως του Σωτήρος (Οδησσός)

Ο καθεδρικός **ναός της Μεταμορφώσεως του Σωτήρος** στην Οδησσό είναι ορθόδοξος καθεδρικός ναός, αφιερωμένος στη Μεταμόρφωση του Ιησού. Ο ναός υπέστη σοβαρές ζημιές από ρωσική επίθεση στην Οδησσό στις 23 Ιουλίου 2023

Η πρώτη και σημαντικότερη εκκλησία στην πόλη της Οδησσού, ο καθεδρικός ναός, ιδρύθηκε το 1794 από τον Γαβρίλ Μπανουλέσκου-Μποδόνι. Η κατασκευή καθυστέρησε αρκετά χρόνια από το χρονοδιάγραμμα, και ο νεοδιορισμένος κυβερνήτης της Νέας Ρωσίας, ο Αρμάν-Εμανουέλ ντε Βινιερώ ντι Πλεσί, Δούκας ντε Ρισελιέ, ανέθεσε στον Ιταλό αρχιτέκτονα Φραντσέσκο Φραππόλι την ολοκλήρωση του έργου .

Η αρχική δομή κατεδαφίστηκε από τους Σοβιετικούς το 1936. Η ανακατασκευή ξεκίνησε το 1999, και ο νέος καθεδρικός ναός εγκαινιάστηκε το 2003. Επανενταφιάστηκαν τα λείψανα του πρίγκιπα Βόροντσοφ και της συζύγου του στον καθεδρικό ναό. Στις 11 Νοεμβρίου 2023, το άγαλμα του Βόροντσοφ που υπήρχε στην πλατεία του καθεδρικού ναού αφαιρέθηκε στο πλαίσιο παρεμβάσεων περιορισμού της ρωσικής επιρροής στη μετασοβιετική Ουκρανία.

Στις 23 Ιουλίου 2023, ο καθεδρικός ναός υπέστη σοβαρές ζημιές από μια Ρωσική επίθεση πυραύλων. Η UNESCO καταδίκασε έντονα τις επαναλαμβανόμενες επιθέσεις της Ρωσίας σε χώρους Παγκόσμιας Κληρονομιάς στη Ουκρανία , συμπεριλαμβανομένου του καθεδρικού ναού της Μεταμορφώσεως. 


Αρχείο:Будівля_Спасо-Преображенського_собору_2.jpg|Το καμπαναριό και η κεντρική είσοδος
Αρχείο:Будівля_Спасо-Преображенського_собору_в_Одесі.jpg|όψη του ναού
Αρχείο:Vue_de_Odessa_La_Cathedrale.JPG|Η πλατεία του καθεδρικού ναού στις αρχές του 20ου αιώνα
Αρχείο:Odessa_Kirche_Verklärung_Christi-2.jpg|Εσωτερική άποψη του Καθεδρικού Ναού της Μεταμόρφωσης πριν την επίθεση με πυραύλους
Αρχείο:Transfiguration_Cathedral_in_Odesa_after_Russian_missile_attack,_2023-07-23_(22).jpg|Εσωτερικό του καθεδρικού ναού μετά την επίθεση με πυραύλους


## Παραπομπές


## Εξωτερικοί σύνδεσμοι

* Επίσημος δικτυακός τόπος
* Καθεδρικός Ναός Μεταμορφώσεως του Σωτήρος (Οδησσός)

Κατηγορία:Ανακατασκευασμένες εκκλησίες
Κατηγορία:Εκκλησιαστικά κτίρια με τρούλους
Κατηγορία:Οδησσός
Κατηγορία:Καθεδρικοί ναοί στην Ουκρανία
Ρόμπερτ Λίστον

Ο **Ρόμπερτ Λίστον** (αγγλικά: *Robert Liston*, 28 Οκτωβρίου 1794 - 7 Δεκεμβρίου 1847) ήταν Σκωτσέζος χειρουργός. Ο Λίστον ήταν γνωστός για την ταχύτητά και την ικανότητά του σε μια εποχή πριν από την αναισθησία, όταν η ταχύτητα έκανε τη διαφορά όσον αφορά τον πόνο και την επιβίωση. Ήταν ο πρώτος καθηγητής κλινικής χειρουργικής στο Πανεπιστημιακό Νοσοκομείο του Λονδίνου και πραγματοποίησε την πρώτη δημόσια εγχείρηση με σύγχρονη αναισθησία στην Ευρώπη.

## Βιογραφία

## Εκδόσεις του Λίστον
* 
* 
* 
* Πλήρης κείμενο στο Internet Archive (archive.org) 
* 
* 
* 
* 
* Δείτε επίσης αναπαραγωγή BiblioLife μέσω του Google

## Δείτε επίσης
* Τζέιμς Σάιμ
* Τζέιμς Γιανγκ Σίμπσον

## Παραπομπές


## Περαιτέρω ανάγνωση
* 
* 
* 
* 
* 

## Εξωτερικοί σύνδεσμοι

* Ρόμπερτ Λίστον στην *Gazetteer for Scotland*
* Ρόμπερτ Λίστον στο general-anaesthesia.com

Κατηγορία:Σκωτσέζοι χειρουργοί
Κατηγορία:Απόφοιτοι του Πανεπιστημίου του Εδιμβούργου
Κατηγορία:Εταίροι της Βασιλικής Εταιρείας
Γιάννης Φιλίππου (επιχειρηματίας)

Ο **Γιάννης Φιλίππου** (Αθήνα, 1936) είναι Έλληνας επιχειρηματίας, πρώην αθλητικός παράγοντας και πρόεδρος της ΦΑΓΕ Α.Ε..

## Βιογραφικό
Το 1954, σε ηλικία 18 ετών, εισήλθε στην οικογενειακή επιχείρηση της ΦΑΓΕ που ίδρυσε ο πατέρας του, Θανάσης, και συνέβαλε στην δημιουργία του πρώτου δικτύου για την χονδρική πώληση γιαουρτιού στην Ελλάδα. Δέκα χρόνια αργότερα, το 1964 μαζί με τον αδερφό του, Κυριάκο, δημιούργησε το πρώτο εργοστάσιο παραγωγής γιαουρτιού στο Γαλάτσι.

Το 1989 ο όμιλος εταιρειών του αγοράζει την ΒΙ.Σ. Α.Ε. (Βιομηχανία Συσκευασιών Α.Ε.) ενώ στα μέσα της δεκαετίας του 1990 αποκτά την εταιρεία προϊόντων ζύμης «ΚΑΝΑΚΙ ΑΕ» (αργότερα μετονομάστηκε σε Hellenic Quality Foods ΑΕ) και το 1999 την εταιρεία πουλερικών «ΑΦΟΙ ΜΙΜΙΚΟΥ ΑΕ».

Είναι παντρεμένος και έχει 3 παιδιά, τον Θανάση, τον Δημήτρη και την Παναγιώτα.

## Ενασχόληση με τον αθλητισμό
Το καλοκαίρι του 1995 αναλαμβάνει την προεδρία της ΚΑΕ ΑΕΚ, στην οποία κατορθώνει να φέρει μεγάλα ονόματα τόσο σε προπονητές, όσο και σε αθλητές. Επί προεδρίας του η ΑΕΚ κατέκτησε ένα πρωτάθλημα Ελλάδας, το 2002, ένα κύπελλο Σαπόρτα, το 2000 και δύο κύπελλα Ελλάδας, το 2000 και το 2001. Αποχώρησε από την ΚΑΕ το 2007.

Παράλληλα, το 1996 αποκτά το πλειοψηφικό πακέτο των μετοχών της νεοσυσταθείσας ΠΑΕ της Νίκης Βόλου, από την  οποία αποχώρησε το 1999.

## Παραπομπές


Κατηγορία:Έλληνες επιχειρηματίες
Κατηγορία:Έλληνες βιομήχανοι
Κατηγορία:Έλληνες πρόεδροι αθλητικών συλλόγων
Βοημούνδος

Το όνομα Βοημούνδος μπορεί να αναφέρεται:

* Βοημούνδος Α΄ της Αντιόχειας
* Βοημούνδος Β΄ της Αντιόχειας
* Βοημούνδος Γ΄ της Αντιόχειας
* Βοημούνδος Δ΄ της Αντιόχειας
* Βοημούνδος Ε΄ της Αντιόχειας
* Βοημούνδος ΣΤ΄ της Αντιόχειας
* Βοημούνδος Ζ΄ της Τρίπολης

## Δείτε επίσης
* Ραϊμόνδος
* Γισκάρδος
Μοχάμαντ Μουσταφά

Ο  **Μοχάμαντ Μουσταφά** ( είναι Παλαιστίνιος οικονομολόγος και πολιτικός. Από τις 14 Μαρτίου 2024 είναι ο Πρωθυπουργός της Παλαιστινιακής Αρχής. Ο διορισμός του σε αυτή τη θέση από τον Πρόεδρο της Παλαιστινιακής Αρχής Μαχμούντ Αμπάς αποτέλεσε αντικείμενο σφοδρής κριτικής από διάφορες παλαιστινιακές οργανώσεις, μεταξύ των οποίων και η Χαμάς, με την αιτιολογία ότι η κυβέρνηση που σχηματίστηκε δεν ήταν αποτέλεσμα εθνικής ομοψυχίας παρά επιβολή αποκλεισμών και βαθέματος της διαίρεσης του Παλαιστινιακού λαού. Πριν αναλάβει Πρωθυπουργός, ο Μοχάμαντ Μουσταφά είχε υπηρετήσει ως Αναπληρωτής Πρωθυπουργός (2013–2014) και Υπουργός Εθνικής Οικονομίας (2014).

## Παραπομπές


Κατηγορία:Παλαιστίνιοι πολιτικοί
Ένωση Πετοσφαιρικών Σωματείων Θεσσαλονίκης

Η **Ε.ΠΕ.Σ.Θ.** (ακρωνύμιο της «Ένωσης Πετοσφαιρικών Σωματείων Θεσσαλονίκης») αποτελεί μια από τις τοπικές ενώσεις πετοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Πετοσφαίρισης.
Η Ένωση ιδρύθηκε το 1979 με έδρα την Θεσσαλονίκη. Στην δικαιοδοσία της ανήκουν τα πετοσφαιρικά σωματεία  του Νομού Θεσσαλονίκης. Οι πρωταθλήτριες ομάδες ανδρών και γυναικών κερδίζουν την άνοδο στην Α2 Εθνική Κατηγορία.

## Ιστορικό
Αρχικά οι ομάδες της Θεσσαλονίκης αγωνίζονταν στο *Πρωτάθλημα Θεσσαλονίκης*. Από το 1936 έως το 1940 γίνονται τα πρώτα αναγνωρισμένα πανελλήνια πρωταθλήματα που διοργανώνει ο ΣΕΓΑΣ, για να έρθει το Πανελλήνιο πρωτάθλημα πετοσφαίρισης ανδρών 1961. Το 1975 δημιουργήθηκε και η Β΄ Εθνική Πετοσφαίρισης Ελλάδας Ανδρών για να ακολουθήσει και η Γ' Εθνική και το 1988 η Α2. Το Πρωτάθλημα Θεσσαλονίκης από το 1969 και την συγκρότηση Εθνικής Κατηγορίας εγινε η 2η κατηγορία. 

Στις 23 Φεβρουαρίου 1978, στην Αίθουσα Διαλέξεων της ΧΑΝΘ, συγκεντρώθηκαν εκπρόσωποι 24 αθλητικών σωματείων της Θεσσαλονίκης με δραστηριότητα στο βόλεϊ και ψήφισαν το καταστατικό με το οποίο ιδρύθηκε η **Ένωση Πετοσφαιρικών Σωματείων Θεσσαλονίκης**. Η σχετική απόφαση για την ίδρυση της Ε.ΠΕ.Σ.Θ. καταχωρήθηκε στα βιβλία του Πρωτοδικείου Θεσσαλονίκης στις 18 Ιουνίου 1979.

Τα 21 σωματεία που υπέγραψαν το πρώτο καταστατικό της Ε.ΠΕ.Σ.Θ. ήταν: ΜΑΣ Αετός, ΜΓΣ Απόλλων Καλαμαριάς, ΑΣ Αρης, ΒΑΟ, ΑΜΟ Γαλαξίας, ΜΑΟ Δημόκριτος, ΚΑΣΘ Εσπερος, ΓΣ Ηρακλής, ΑΟ Ικαρος, ΑO Κρόνος, ΑΠΣ Μακεδονικός Νεάπολης, ΑΣ Μαραθών Καλαμαριάς, ΓΣ Μέγας Αλέξανδρος, ΜΓΣ “Ο Μελιτεύς”, ΠΑΟΚ, ΠΚ Πυλαίας, ΜΕΑΣ Τρίτων, Φιλαθλητικός ΟΓΘ, ΠΑΣ Φίλιππος, ΑΠΟ Φοίνιξ Πολίχνης, ΧΑΝΘ. Επίσης, παρουσία στην ιδρυτική Γενική Συνέλευση είχαν τα σωματεία Αρίων, MENT και Νέστωρ.

**Πρωταθλήματα Θεσσαλονίκης **

## Πρωταθλήματα

### Κατάλογος Πρωταθλητών Ανδρών

### Κατάλογος Πρωταθλητών Γυναικών

## Κύπελλο
### Ανδρών
Το Φάιναλ Φορ διεξήχθη από το 2004 ως το 2012.

### Γυναικών
Το Φάιναλ Φορ διεξήχθη από το 2004 ως το 2012.

## Πρόεδροι
Οι πρόεδροι της ΕΠΕΣΘ από το 1978.

## Δείτε επίσης
*Ένωση Σωματείων Πετοσφαίρισης Μακεδονίας

## Παραπομπές


## Πηγές
*ΕΣΠΑΑ - volleynews.gr
*ΑΡΧΕΙΟ
*DATABANK / ΑΡΧΕΙΟ epesth.gr

## Εξωτερικοί σύνδεσμοι
* Επίσημη Ιστοσελίδα


Κατηγορία:Σωματεία Ε.ΠΕ.Σ.Θ.
Δεύτερο θεώρημα του Πτολεμαίου

right|thumb|200px|Το δεύτερο θεώρημα του Πτολεμαίου δίνει ότι<br>
<math>\quad\tfrac{\rm A\Gamma}{\rm B\Delta} = \tfrac</math>.
Στην γεωμετρία, το **δεύτερο θεώρημα του Πτολεμαίου** είναι μία σχέση σε εγγεγραμμένα τετράπλευρα, που εκφράζει τον λόγο των διαγωνίων του συναρτήσει των πλευρών του. 

Πιο συγκεκριμένα, σε ένα εγγεγραμμένο τετράπλευρο \rm AB\Gamma\Delta με πλευρές {\rm AB} = \alpha, {\rm B\Gamma} = \beta, {\rm \Gamma \Delta} = \gamma και {\rm \Delta A} = \delta, ισχύει ότι
::\frac{\rm A\Gamma}{\rm B\Delta} = \frac{\alpha\delta + \beta\gamma}{\alpha \beta + \gamma\delta}.
Το θεώρημα παίρνει το όνομά του από τον Κλαύδιο Πτολεμαίο, αλλά δεν αναφέρεται στα έργα του.

## Αποδείξεις

{{Μαθηματική απόδειξη|τίτλος=Απόδειξη με εμβαδά|
right|thumb|200px|Το δεύτερο θεώρημα του Πτολεμαίου δίνει ότι<br>
<math>\quad\tfrac{\rm A\Gamma}{\rm B\Delta} = \tfrac</math>.
Έστω το εγγεγραμμένο σε κύκλο C ακτίνας R, τετράπλευρο \rm AB\Gamma\Delta και \rm A \Gamma, \rm B \Delta οι διαγώνιοί του. 
Θα αποδείξουμε οτι ισχύει
:\frac{\rm A\Gamma}{\rm B\Delta} = \frac{\alpha\delta + \beta\gamma}{\alpha \beta + \gamma\delta}.
Τα τρίγωνα \rm AB\Delta,  \rm B \Gamma\Delta, \rm AB \Gamma και  \rm A \Gamma\Delta είναι εγγεγραμμένα στον ίδιο  κύκλο C ακτίνας R.
Το εμβαδόν του τετραπλεύρου \rm AB\Gamma\Delta μπορεί να γραφεί σαν άθροισμα εμβαδών δύο τριγώνων με τους παρακάτω δύο τρόπους:
:{\rm E}_{\rm AB\Gamma\Delta} ={\rm E}_{\rm AB \Delta}+{\rm E}_{\rm B\Gamma\Delta}
:\phantom = \frac{{\rm B \Delta}\cdot\alpha\cdot\delta}{4R} + \frac{{\rm B\Delta}\cdot\beta \cdot\gamma}{4R}
:\phantom = \frac{{\rm B \Delta}\cdot\alpha\cdot\delta + {\rm B\Delta}\cdot\beta \cdot\gamma}{4R}
:{{NumBlk|:|\phantom = \frac
και 
:{\rm E}_{\rm AB\Gamma\Delta} = {\rm E}_{\rm AB \Gamma}+{\rm E}_{\rm A\Gamma\Delta}
:\phantom = \frac{{\rm A \Gamma}\cdot\alpha\cdot\beta}{4R} + \frac{{\rm A\Gamma}\cdot\gamma\cdot\delta}{4R}
:\phantom = \frac{{\rm A \Gamma}\cdot\alpha\cdot\beta + {\rm A\Gamma}\cdot\gamma\cdot\delta}{4R}
:

## Δείτε επίσης
* Θεώρημα του Πτολεμαίου
* Εγγεγραμμένο τετράπλευρο

## Παραπομπές


Κατηγορία:Θεωρήματα στη Γεωμετρία
Κατηγορία:Τετράπλευρα